
Az aerob teljesítmény korfüggése 20-50 éves férfiaknál.

Kulcsszavak: öregedés; izomtömeg és izomerő csökkenés; aerob kapacitás;
Bevezetés: A szervek és szervrendszerek működésének minősége az életkor előrehaladtával romlik. A funkcióbeli hanyatlás szervrendszerenkénti sebessége változó. Az öregedés során csökken a maximális oxigén felvétele (VO2max), ez a csökkenés elsősorban a maximális perctérfogat (Q), és a perifériás oxigén felvétel romlásának eredője. Jelen tanulmány célja a terhelés alatti oxigénfelvétel csökkenésének elemzése fiatal – közép – és áthajló korú férfiaknál, „steady state” intenzitáson, az „aerob – anaerob” átmenet időpontjában és a terhelés maximumán.
Vizsgáltak, módszerek: A jelen tanulmányban 312 fő, 20-50 év közötti, önként jelentkezett férfi antropometriai, tápláltsági és terheléses élettani adatai szerepelnek, akiket 10 év osztályszélességű csoportba rendeztünk. Az aktuális tápláltsági állapotot a testtömeg indexszel (BMI) jellemeztük, amelyet a testtömeg és a magasság hányadosaként számoltuk, ahol a testmagasságot méterben négyzetre emeltük (kg m-2). A terheléses gázanyagcsere vizsgálatot Vmax C29” Sensormedics (Yorba Linda, CA, USA) gázanalizátorral végeztük, Marquette 2000 típusú futószalag ergométeren (Pittsburgh, PA, USA).
Eredmények: Az idősebbek oxigénfelvétele steady state-ben, aerob-anaerob átmenetben és a maximális intenzitás tartományában egyaránt kisebbek, mint a fiataloké. A steady state tartományban 13,8 %-os, az aerob-anaerob átmenetben 21,2 %-os, a terhelés maximumán 23,9 %-os a meredekség. Az életkor határok ismeretében számított meredekség az első és a második oszloppár esetében 0,6-0,7 %-os, míg a második és a harmadik oszloppárnál 0,8-0,9 %, amely nagyobb mint Nieman (1995.) és Joth és munkatársai (1994.) által számított konstansokban. A 40 50 évesek csoportjában, az aerob-anaerob átmenetben és a maximális teljesítményben elért átlagok egybeesnek.
Következtetések: A terhelés alatti oxigénfelvétel a kardiopulmonális és a metabolikus folyamatok eredője. Amennyiben nagyobb az oxigénfelvétel meredekség, mint a ventillációban és az oxigénpulzusban, akkor a metabolikus oldalt limitáló kapcsolatról beszélhetünk. Esetünkben egyrészt a metabolikus oldal, másrészt a kardiopulmonális oldal is érintett.



